
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI

H O T Ă R Â R E

privind aprobarea preţului local de facturare a energiei termice furnizată populaţiei

 prin sistem centralizat, în Municipiul Focşani

           Consiliul local al Muncipiului Focşani, judeţul Vrancea, întrunit în şedinţă ordinară;

           Analizând   proiectul  de  hotărâre  iniţiat  de Primarul Municipiului Focsani prin care se propune aprobarea preţului local de facturare a energiei termice furnizată populaţiei prin sistem centralizat, în Municipiul Focşani, raportul comun întocmit de Direcţia economică şi Compartimentul energetic, contracte, achiziţii, înregistrat la nr.24470/12.05.2011;
· Văzând  avizul  Comisiei  pentru  buget,  finanţe,  investiţii, liberă iniţiativă economic şi servicii publice şi Comisia pentru drepturile omului, culte, relaţii cu cetăţenii, muncă şi protecţie socială;

· În conformitate cu: art.3 din Ordonanţa Guvernului  nr.36/2006 privind instituirea preţurilor locale de referinţă pentru energia termică furnizată populaţiei prin sisteme centralizate, cu modificările şi completările ulterioare, Ordinul Autorităţii Naţionale de  Reglementare  în  domeniul Energiei nr. 21/2006 privind aprobarea metodologiei de stabilire a preţurilor locale de referinţă şi a sumelor necesare pentru compensarea combustibilului folosit pentru energia termică furnizată populaţiei prin sisteme centralizate, art.40 din Legea nr.325/2006 privind serviciul public de alimentare cu energie termică, Decizia ANRE nr. nr 929/30.03.2011 şi Ordinul 1015/07.03.2011 privind aprobarea finanţării proiectului „Reabilitarea sistemului de termoficare urbană la nivelul Municipiului Focşani pentru perioada 2009-2028 în scopul conformării la legislaţia de mediu şi creşterii eficienţei energetice”,

· În baza art. 36  alin  (1),  alin. (2), lit. “d”, punctul 14, precum  si  in  temeiul art. 45  alin. (1) 

din Legea nr. 215/2001 privind administratia publica locala, republicata in 2007, cu modificarile si completarile ulterioare,
HOTĂRĂŞTE:
           Art.1 Se aprobă preţul local de facturare a energiei termice furnizată populaţiei prin sistem centralizat, în Municipiul Focşani, de 270 lei/Gcal, inclusiv TVA.
           Art.2  Prevederile prezentei hotărâri se aplică începând cu data de 1.06.2011. 

           Art.3 Cu data prezentei se abrogă prevederile HCL nr. 52/23.02.2010, cu modificările şi completările ulterioare.

           Art.4 Prezenta hotărâre va fi comunicată de către Direcţia administraţie publică locală compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică, Compartimentul energetic, contracte, achiziţii şi SC ENET SA Focşani .

               PREŞEDINTE DE ŞEDINŢĂ, 

                                                                                        CONTRASEMNEAZĂ:
                               Radu Niţu                                        SECRETARUL MUNICIPIULUI  

                                                                                                                 FOCŞANI

               Eduard Marian Corhană

Municipiul Focşani, 31 mai 2011                                                      

